# Global Rapid Rugby

La Global Rapid Rugby és una competició de rugbi a 15 concebuda i patrocinada pel multimilionari australià Andrew Forrest. La seva creació es va produir després que el Western Force, un equip de rugbi de la ciutat de Perth, a l'estat d'Austràlia Occidental, fos exclòs de la conferència australiana de la Super Rugby.

## Història
### Antecedents

Després de la decisió de la SANZAAR de reduir el nombre d'equips de la Super Rugby durant l'edició de 2018, l'Australian Rugby Union (actualment Rugby Australia) va anunciar l'agost de 2017 que un dels equips que seria suprimit de la competició el 2018 seria el Western Force. El mes següent, l'empresari establert a Perth Andrew Forrest va anunciar que crearia un torneig anomenat Campionat de Rugbi Indo-Pacífic que inclouria el Western Force i cinc equips més de la regió Indo-Pacífica.
Per la temporada 2018, la competició va ser anomenada World Series Rugby, disputada com un seguit de partits d'exhibició i que havia de servir com a precursor d'una competició més àmplia de la zona de l'Àsia i el Pacífic, planificada pel 2019. El reformat Western Force va disputar partits internacionals contra les seleccions de Hong Kong, Samoa i Tonga, així com els equips de la Super Rugby dels Crusaders i els Melbourne Rebels, l'equip de la Top League japonesa Panasonic Wild Knights, i els Fiji Warriors, el segon equip nacional de Fiji. Aquestes sèries van començar el 4 de maig de 2018.

### Rapid Rugby

La competició va canviar de nom el novembre de 2018, quan va passar a nomenar-se Global Rapid Rugby; alhora, es va confirmar que l'edició de 2019 inclouria vuit equips d'Austràlia, Fiji, Hong Kong, Japó, Malàisia, Samoa i Singapur, així com d'un altre país encara per assegurar, que comptarà amb el suport d'un consorci privat, i que segurament serà dels Estats Units (Hawaii). El projecte preveu l'expansió de la competició a partir de la temporada de 2021 en països com la Xina, l'Índia, els Emirats Àrabs Units, Sri Lanka i Corea del Sud. La Hong Kong Rugby Union va ser nomenada la societat organitzadora d'aquesta nova competició.
També el novembre de 2018, la Hong Kong Rugby Union va confirmar la seva entrada i va anunciar que l'equip del país seria conegut com a South China Tigers.

## Referències

* ↑ «Andrew Forrest doesn't back losers, we await his world series with interest». The Australian [Consulta: 10 març 2018].
* ↑ «Western Force dumped from Super Rugby». The West Australian, 11-08-2017 [Consulta: 22 març 2018]. Arxivat 10 de març 2018 a Wayback Machine. «Còpia arxivada». Arxivat de l'original el 2018-03-10. [Consulta: 27 novembre 2018].
* ↑ «Indo Pacific Rugby Championship: Andrew ‘Twiggy’ Forrest reveals details of new rugby competition». The Australian, 13-09-2017 [Consulta: 15 novembre 2018].
* 1 2 «Western Force to return to action in World Series Rugby». ESPN, 06-03-2018 [Consulta: 22 març 2018].
* ↑ «Force unveil squad, schedule for World Series Rugby». The Chronicle, 06-03-2018 [Consulta: 22 març 2018]. «Còpia arxivada». Arxivat de l'original el 2018-03-13. [Consulta: 27 novembre 2018].
* ↑ «Andrew Forrest unveils Force squad, schedule for World Series Rugby». Fox Sports, 06-03-2018 [Consulta: 22 març 2018].
* ↑ «Rapid Brand For Bold New Beginning». Rapid Rugby. [Consulta: 6 novembre 2018].
* 1 2 «Global Rapid Rugby off and running as Western Force battle sides from around Asia». The West Australian, 15-11-2018 [Consulta: 15 novembre 2018].
* ↑ «Rapid Rugby». Rapid Rugby. [Consulta: 6 novembre 2018].
* ↑ Hong Kong Rugby Union (15 novembre 2018). "HKRU confirms involvement in Global Rapid Rugby". Nota de premsa. Consulta: 15 novembre 2018.